text: Sydøstjyske sygehuse med i gennembrydende kræftforskning
  20 september 2010 kl. 18.32
  Der er nu blevet fundet en sammenhæng mellem bryst- og prostatakræft - takket være blandt andet to sygehuse i landsdelen.
  Hvis moderen har kræftgener for brystkræft, så er der en øget risiko for, at en eventuel søn vil få prostatakræft.
  Det viser ny forskning, som læger på Vejle Sygehus og Fredericia Sygehus er kommet frem til i samarbejde med britiske og australske forskere.
  Resultatet er kommet frem efter at have screenet 300 danske mænd i aldersgruppen 40-70 år. 
  Professor Palle Osther fra Fredericia Sygehus og lægelig direktør fra Vejle Sygehus håber på, at forskningen i fremtiden vil gøre det nemmere at screene folk for prostatakræft.
  